Drie sterf in KZN-botsingDie ongeluktoneel. Foto: @ClaudWaude / Twitter Drie mense is Dinsdag dood en ŉ 12-jarige meisie kritiek beseer tydens ŉ ongeluk op die R103-pad tussen Ladysmith en Colenso in KwaZulu-Natal. “Die bestuurder het beheer oor die voertuig verloor,” het Robert McKenzie, ŉ woordvoerder van die provinsie se nooddienste, gesê. “Die voertuig het die pad verlaat en in ŉ klein kloof beland.” Die drie mense was reeds dood toe paramedici by die toneel opgedaag het. Die kind is op die toneel gestabiliseer en na ŉ hospitaal in Ladysmith geneem vir verdere behandeling.